Diari Oficial de la Generalitat Valenciana


Sumari del DOGV 7733, del 03-03-2016 (2016/1458)

Extracte de la Resolució de 15 de febrer de 2016, del president de l'Institut Valencià de Competitivitat Empresarial (IVACE), per la qual es convoca la concessió d'ajudes del Pla d'I+D+i Empresarial per a l'exercici 2016.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7733

Data del DOGV
:   03-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1458


Data del document
:   15-02-2016

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 15 de febrer de 2016, del president de l'Institut Valencià de Competitivitat Empresarial (IVACE), per la qual es convoca la concessió d'ajudes del Pla d'I+D+i Empresarial per a l'exercici 2016. [2016/1458]  
BDNS(Identif.):301432  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
Així mateix, es troba disponible en l'adreça web http://www.ivace.es.  
  
Primer. Beneficiaris  
Empreses amb seu social o establiment de producció ubicat a la Comunitat Valenciana en el moment de la presentació de la justificació.  
  
  
Segon. Finalitat  
Concessió d'ajudes per a projectes d'I+D+i empresarial per a l'exercici 2016 en els àmbits següents:  
- Projectes d'I+D de PIME (Programa d'I+D de PIME)  
- Projectes d'I+D en cooperació (Programa d'I+D en cooperació)  
  
- Projectes d'Innovació de PIME (Programa d'Innovació de PIME)  
  
  
Tercer. Bases reguladores  
Ordre de 12 de desembre de 2006, de la Conselleria d'Empresa, Universitat i Ciència, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA), publicada en DOCV núm. 5417, de 29 de desembre de 2006.  
  
Quart. Dotació pressupostària  
- Programa d'I+D de PIME: 3.360.000 - amb càrrec a la línia pressupostària S6722000 Investigació, Desenvolupament i Innovació Empresarial del pressupost per a 2016.  
- Programa d'I+D en Cooperació: 1.312.500 - amb càrrec a la línia pressupostària S6722000 Investigació, Desenvolupament i Innovació Empresarial del pressupost per a 2016.  
- Programa d'Innovació de PIME: 6.000.000 - amb càrrec a la línia pressupostària S6722000 Investigació, Desenvolupament i Innovació Empresarial del pressupost per a 2016.  
  
Cinqué. Termini de presentació de sol·licituds  
El termini per a la presentació de les sol·licituds començarà l'endemà de la publicació del present extracte en el Diari Oficial de la Comunitat Valenciana (DOCV) i finalitzarà el 21 d'abril de 2016, a les 24.00 hores.  
  
Sisé. Altres dades  
- Origen dels fons: les ajudes comptaran amb finançament al 50 % del Programa Operatiu FEDER de la Comunitat Valenciana 2014-2020.  
  
- Característiques de les ajudes: subvenció a fons perdut.  
- Compatibilitat: no permesa. Els costos associats al projecte no podran rebre simultàniament ajudes en el marc d'aquesta convocatòria i d'altres procedents d'aquesta o d'una altra administració o ens públic.  
- Presentació de sol·licituds davant del Registre Telemàtic de la Generalitat Valenciana.  
- Termini d'execució dels projectes: des de la presentació de la sol·licitud fins al 30 de setembre de 2017.  
- Instrucció i avaluació de sol·licituds: les ajudes es concediran davall el règim de concurrència competitiva, per mitjà d'una comparació de les sol·licituds presentades a les quals s'aplicaran els criteris de valoració fixats en cada programa.  
- Projectes d'I+D de PIME. Beneficiaris: PIME. Pressupost subvencionable entre 30.000 euros i 175.000 euros. Intensitat màxima de les ajudes, costos subvencionables i criteris de valoració detallats en la convocatòria.  
- Projectes d'I+D en Cooperació. Beneficiaris: consorcis constituïts per un mínim de dos empreses, d'elles una haurà de ser PIME; cap empresa integrant del consorci podrà córrer per si sola amb més del 70 % dels costos subvencionables del projecte, ni amb menys del 15 % d'aquests. Pressupost subvencionable entre 80.000 euros i 500.000 euros. Intensitat màxima de les ajudes, costos subvencionables i criteris de valoració detallats en la convocatòria.  
- Projectes d'Innovació de PIME. Beneficiaris: PIME. Pressupost subvencionable entre 15.000 euros i 175.000 euros. Intensitat màxima de les ajudes, costos subvencionables i criteris de valoració detallats en la convocatòria.  
  
València, 15 de febrer de 2016.- El president de l'IVACE: Rafael Climent González.